**BŪVDARBU LĪGUMS Nr.BMC 2017/62**

Rīgā 2017.gada 24.maijā

Atvasināta publiska persona „Latvijas Biomedicīnas pētījumu un studiju centrs”, zinātniskās institūcijas reģistrācijas Nr.181002, tās direktora Jāņa Kloviņa personā, kurš rīkojas saskaņā ar iestādes Nolikumu, turpmāk tekstā "Pasūtītājs", un

**Sabiedrība ar ierobežotu atbildību „Profbuilder”**, reģ. Nr.40103349249, \_\_\_\_\_\_\_\_\_\_\_\_ personā, kura rīkojas saskaņā ar \_\_\_\_\_\_\_\_\_\_\_\_, turpmāk tekstā "Uzņēmējs",

kopā turpmāk saukti "Līdzēji", atklātā konkursa „Koplietošanas telpu vienkāršotā atjaunošana”, BMC 2017/62 (turpmāk – Iepirkums) ietvaros, noslēdz šādu līgumu (turpmāk – Līgums):

**1. Līguma priekšmets, izpildes termiņš un līguma nodrošinājums**

* 1. ***Uzņēmējs*** līgumā noteiktajā kārtībā un termiņos, ievērojot normatīvo aktu prasības, pienācīgā kvalitātē veic Latvijas Biomedicīnas pētījumu un studiju centra īpašumā esošās ēkas Rīgā, Rātsupītes ielā 1 k-1 gaiteņu remontdarbus. Kopā ir 5 (pieci) gaiteņi:
		1. 1.stāva A. Korpusa gaiteņu vienkāršotā atjaunošana;
		2. 2.stāva B. Korpusa gaiteņu vienkāršotā atjaunošana;
		3. 3.stāva A. Korpusa gaiteņu vienkāršotā atjaunošana;
		4. 3.stāva B. Korpusa gaiteņu vienkāršotā atjaunošana;
		5. 4.stāva A. un B Korpusa gaiteņu vienkāršotā atjaunošana.

Katrs gaitenis tiek noteikts kā patstāvīgs remontdarbu objekts (turpmāk – *Objekts)*.

1.2. *Darbi* tiek veikti saskaņā ar šo līgumu, ***Pasūtītāja***Tehnisko specifikāciju (**1.pielikums**) un ***Uzņēmēja*** piedāvājumu iepirkumam **(2.pielikums)** un Konkursa noteikumiem.

1.3. *Darbu* izpildes termiņš ir **2 (divi) kalendārie mēneši** no dienas, kad attiecīgais *Objekts* (kāds no Līguma 1.1.apakšpunktā minētajiem gaiteņiem)Līguma 3.3.punktā noteiktajā kārtībā nodots ***Uzņēmējam***.

1.4. Līguma termiņš tiek noteikts līdz saistību pilnīgai izpildei.

1.5. ***Uzņēmējs*** apliecina, ka saņēmis no ***Pasūtītāja*** *Darbu* veikšanai nepieciešamo dokumentāciju pilnā apjomā un, ka ir rūpīgi iepazinies ar situāciju un stāvokli *Objektā*, ka viņam ir visa nepieciešamā informācija *Darbu* kvalitatīvai izpildei. ***Uzņēmējs*** apliecina, ka Līguma summa ietver visas izmaksas par darbiem un materiāliem, kuru izpildes vai pielietojuma nepieciešamība, lai kvalitatīvi izpildītu būvdarbus, nododot tos ***Pasūtītājam***.

**2. Līdzēju pārstāvji**

2.1. ***Pasūtītājs*** jebkurā laikā var pieprasīt *Darbu vadītāja* vai sertificēto speciālistu nomaiņu. ***Uzņēmējs*** veic *Darbu vadītāja* vai sertificēto speciālistu nomaiņu 10 (desmit) darba dienu laikā no dienas, kad saņemts ***Pasūtītāja*** rakstveida pieprasījums un paziņo par to ***Pasūtītājam***. Paziņojumam pievieno *Darbu vadītāja* vai sertificēto speciālistu sertifikāta kopiju.

2.2. ***Pasūtītāja*** pārstāvis (kontaktpersona) ir Jānis Vasariņš, tālr.+371 29817372.

2.3. ***Atbildīgais būvdarbu vadītājs*** ir Māris Lubiņš, tālr. +371 29148362, e-pasta adrese: profbuilder@inbox.lv.

2.4. *Darbu* būvuzraudzību nodrošina ***Pasūtītājs*** par saviem līdzekļiem. Par būvuzrauga (turpmāk – *Būvuzraugs)* norīkošanu***Pasūtītājs*** informē ***Uzņēmēju*** piecu darba dienu laikā, skaitot no līguma spēkā stāšanās dienas.

2.5. **Autoruzraugs** ir būvprojekta autora pārstāvis, kurš veic Darba izpildes autoruzraudzību saskaņā ar LR normatīvajiem aktiem. Autoruzraugs Līguma izpildē – Uldis Mazais, tālr.+371 29165065, e-pasta adrese: uldis@statio.lv.

2.6. Ne vēlāk kā Līguma parakstīšanas dienā (pirms Līguma parakstīšanas), Uzņēmējs iesniedz būvdarbos vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja (papildus jau Iepirkumā norādītajiem) nosaukumu, kontaktinformāciju un to pārstāvēttiesīgo personu. Sarakstā norāda arī piegādātāja apakšuzņēmēju apakšuzņēmējus. Iepirkuma līguma izpildes laikā Uzņēmējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.

2.7. Līguma izpildē iesaistītā personāla un apakšuzņēmēja nomaiņa un jauna personāla un apakšuzņēmēja piesaiste var notikt tikai saskaņojot ar Pasūtītāju, ievērojot Publisko iepirkumu likuma 62.panta nosacījumus. Pasūtītājs var prasīt personāla un apakšuzņēmēja viedokli par nomaiņas iemesliem.

**3. Darbu organizācijas kārtība un darbu nodošana**

3.1. ***Uzņēmējs*** par saviem līdzekļiem saņem atļaujas, saskaņojumus un dokumentus, kas nepieciešami Darbu uzsākšanai, to izpildei un nodošanai ***Pasūtītājam.***

3.2. ***Uzņēmējs*** neuzsāk *Darbus* bez spēkā esošas būvuzņēmēja civiltiesiskās atbildības obligātās apdrošināšanas.***Uzņēmējs*** līdz *Darbu* uzsākšanai iesniedz ***Pasūtītājam*** būvuzņēmēja civiltiesiskās apdrošināšanas noteikumu apliecinātas kopijas, ja šos dokumentus ***Uzņēmējs*** nav jau iesniedzis savā piedāvājumā iepirkumam.

3.3. ***Pasūtītājs*** nodod *Objektu* (kādu no Līguma 1.1.apakšpunktā minētajiem gaiteņiem, kuram tiks pasūtīti remontdarbi)***Uzņēmējam*** ar rakstveida nodošanas-pieņemšanas aktu, kuru ***Uzņēmējs*** paraksta trīs darba dienu laikā pēc uzaicinājuma saņemšanas.

3.4. *Darbu* organizāciju, tai skaitā, darba aizsardzības pasākumu organizāciju būvlaukumā nodrošina ***Uzņēmējs.***

3.5. ***Uzņēmējs*** veic *Darbus* strādājošā zinātniskā institūcijā. ***Uzņēmējs*** Darbu izpildes laikā nedrīkst traucēt***Pasūtītāja*** darbu.

3.6. ***Uzņēmējs*** *Darbu* veikšanā iesaista tikai tos apakšuzņēmējus un sertificētos speciālistus, kurus norādījis savā piedāvājumā Iepirkumam vai Līguma 2.6.apakšpunktā noteiktajā kārtībā. Šiem apakšuzņēmējiem un sertificētajiem speciālistiem jābūt tiešajiem un galīgajiem *Darbu* izpildītājiem*.* **Uzņēmējs**ir atbildīgs par to, lai šos noteikumus ievērotu arī viņa iesaistītie apakšuzņēmēji. Ja ***Uzņēmējam*** rodas nepieciešamība mainīt vai papildus iesaistīt apakšuzņēmējus un/vai sertificētos speciālistus, ***Uzņēmējs*** iesniedz ***Pasūtītājam*** rakstisku pamatojumu šādai nepieciešamībai. Bez ***Pasūtītāja*** rakstiskas piekrišanas ***Uzņēmējs*** nedrīkst mainīt vai papildus iesaistīt apakšuzņēmējus un/vai sertificētos speciālistus. Detalizēta apakšuzņēmēju nomaiņas kārtība atrunāta Nolikuma [7.](#Nolikums_8)punktā.

3.7. Ja ***Pasūtītājs*** konstatē, ka ***Uzņēmējs*** ir pārkāpis līguma 2.6., 2.7., 3.3., 3.5. vai 3.6.punktā noteiktos pienākumus, ***Pasūtītājs*** ir tiesīgs piemērot līgumsodu 1% (viena procenta) apmērā no līguma cenas par katru konstatēto gadījumu, tai skaitā atkārtoti.

3.8. Par *Darbu* organizācijas jautājumiem to norises laikā ***Līdzēji*** un *Būvuzraugs* vienojas mutiski, nepieciešamības gadījumā šo vienošanos noformējot rakstveidā.

3.9. *Darbu* organizācijas jautājumu risināšanai var tikt sasauktas būvsapulces. Būvsapulču sasaukšanu, organizāciju, pieņemto lēmumu un citu dokumentāciju sagatavošanu nodrošina *Būvuzraugs. Darbu vadītājam* ir pienākums ierasties uz būvsapulci pēc *Būvuzrauga* pirmā aicinājuma, iepriekš saskaņojot laiku.

3.10. Būvsapulcē obligāti piedalās *Būvuzraugs* un *Darbu vadītājs.* ***Līdzēji*** nodrošina savu pārstāvju piedalīšanos, sapulcē. Ja kādas personas neierašanās rezultātā tiek kavēta vai traucēta līguma izpilde, par to ir atbildīgs tas ***Līdzējs,*** kura intereses šī persona pārstāv.

3.11. Būvsapulcē nevar pieņemt lēmumus, kuri groza līguma būtiskos noteikumus (izpildes termiņš, līguma cena, garantijas termiņš, *Darbu* kvalitātes līmenis, veidi un apjoms).

3.12. ***Līdzēji*** nekavējoties, bet ne vēlāk kā trīs darba dienu laikā no šādu apstākļu konstatēšanas dienas, informē viens otru, ja:

 3.12.1. starp līguma dokumentu datiem ir pretrunas;

 3.12.2. līguma dokumentos sniegtie dati atšķiras no reālajiem apstākļiem;

 3.12.3. līguma dokumenti ir nepilnīgi vai kļūdaini;

 3.12.4. līguma dokumenti sagatavoti tā, ka *Darbu* izpilde atbilstoši tiem kādam no ***Līdzējiem*** būtu pretrunīga;

 3.12.5. informācija, dati vai instrukcijas, kas iesniegtas *Darbu* izpildes laikā, atšķiras no līguma dokumentiem;

 3.12.6. mainījušies līguma izpildei nozīmīgi apstākļi vai radušies jauni.

3.13. ***Līdzēji*** piecu darba dienu laikā rakstveidā informē viens otru par apstākļiem (izmaiņām), kuri var ietekmēt līguma būtiskos noteikumus.

3.14. *Darbu* un *Objekta* nodošana un pieņemšana notiek šādā kārtībā:

 3.14.1. pēc visu *Darbu* pabeigšanas katrā konkrētajā *Objektā* (kāds no Līguma 1.1.apakšpunktā minētajiem gaiteņiem)un šajā līgumā paredzēto pārbaužu veikšanas ***Uzņēmējs*** sagatavo *Darbu* nodošanas-pieņemšanas aktu un *Objekta* nodošanas – pieņemšanas aktu, kuru paraksta ***Uzņēmējs*** un ***Pasūtītāja*** pārstāvis. *Darbu* nodošanas-pieņemšanas akts ir pamats gala norēķinu veikšanai par konkrēto *Objektu* (kādu no Līguma 1.1.apakšpunktā minētajiem gaiteņiem);

3.15.***Pasūtītājs*** izskata un sniedz atbildi ***Uzņēmējam*** par ***Uzņēmēja*** iesniegtajiem dokumentiem 10 darba dienu laikā, skaitot no nākamās dienas pēc dienas, kurā tos saņēmis, ja Līgumā nav noteikts cits termiņš.

3.16. Pirms darbu uzsākšanas jāsaskaņo darbu izpildes kalendārais un darba plūsmas grafiks, kurā atspoguļoti katru nedēļu (ar sadalījumu darba dienās) veicamie Darbu veidi un apjomi, t.sk. būvniecības darbos iesaistīto pretendenta speciālistu (darbinieku) skaits.

**4. Līdzēju pienākumi un tiesības**

4.1. ***Uzņēmējs*** atbild par:

 4.1.1. *Darbu* veikšanu un organizēšanu atbilstoši līguma dokumentos un normatīvajos aktos noteiktajiem kvalitātes rādītājiem;

 4.1.2. visu *Darbu* uzsākšanai un izpildei nepieciešamo atļauju un saskaņojumu saņemšanu;

 4.1.3. būvuzņēmēja civiltiesiskās atbildības obligātās apdrošināšanas spēkā esību visā *Darbu* izpildes laikā;

 4.1.4. to, ka *Darbu* izpildē iesaistītie un ***Pasūtītāja*** akceptētie apakšuzņēmēji un sertificētie speciālisti ir tiešie un galējie *Darbu* izpildītāji;

 4.1.5. savlaicīgu ***Pasūtītāja*** informēšanu par iespējamām izmaiņām, pretrunām dokumentos, pārbaudēm un citiem apstākļiem;

 4.1.6. faktiski paveikto *Darbu* apjomu mērījumu pareizību;

 4.1.7. ***Uzņēmēja*** kompetencē ietilpstošo pārbaužu veikšanu;

 4.1.8. rakstisku vai mutisku ziņojumu sagatavošanu būvsapulcēm;

 4.1.9. pārbaudēs atklāto defektu savlaicīgu un kvalitatīvu novēršanu;

 4.1.10. darba aizsardzības koordinatora funkciju izpildes nodrošināšanu *Objektā* visā līguma darbības laikā;

 4.1.11. visu darba drošības pasākumu organizāciju un ievērošanu būvlaukumā, kā arī nepieciešamajiem nostiprinājumiem, uzrakstiem un apgaismojumiem;

 4.1.12. tīrību *Darbu* izpildes teritorijā visā *Darbu* izpildes laikā, kā arī to, lai būvlaukumā esošie būvgruži un materiālu atliekas nepiesārņo būvlaukumam piegulošo teritoriju;

 4.1.13. savlaicīgu drošības pasākumu organizāciju būvlaukumā, ja *Darbu* laikā rodas apdraudējums jebkuru personu dzīvībai, veselībai vai mantai;

 4.1.14. ***Uzņēmējam*** pieejamo ūdensapgādes un kanalizācijas, elektroapgādes un būvgružu izvešanas pakalpojumu, kas ir nepieciešami un paredzēti *Darbu* atbilstošai organizācijai un izpildei, apmaksu par saviem līdzekļiem (t.sk. pēc Pasūtītāja piestādīta rēķina saņemšanas, ja izmantoti Pasūtītāji resursi);

 4.1.15. normatīvo aktu prasību ievērošanu, lai nepieļautu apkārtējās vides piesārņošanu un vides stāvokļa pasliktināšanu;

 4.1.16. ***Pasūtītāja*** pārstāvju un kontroles funkcijas veicošo institūciju pārstāvju iekļūšanas nodrošināšanu *Darbu* izpildes teritorijā un *Objektā;*

 4.1.17. *Darbu* nodošanu;

 4.1.18. Par visu būvniecības realizēšanai paredzētā apjomā nepieciešamo un pielietojamo celtniecības darbu un materiālu sastāva un apjoma iekļaušanu līguma cenā. Gadījumā, ja kādi būvelementi, materiāli vai darbi nav ievērtēti līguma cenā, bet līguma darbu veikšanas laikā izrādās nepieciešami kvalitatīvai Objekta izbūvei saskaņā ar tehnisko projektu, ***Uzņēmējs*** veic tos uz sava rēķina. ***Uzņēmējs*** ir atbildīgs par visām nepilnībām un to novēršanu, kas projekta realizācijas laikā rodas un kuras ***Uzņēmējs*** varēja konstatēt pirms būvdarbu uzsākšanas, iepazīstoties ar tehnisko specifikāciju, *Objektu,*, būvlaukumu un citām nepieciešamajām lietām.

4.2. *Darbu* laikā *Objektā* var ievest un uzglabāt tikai sertificētus būvmateriālus un konstrukcijas tādā daudzumā, kāds saskaņā ar Tehnisko specifikāciju nepieciešams *Darbu* izpildei šajā *Objektā.* ***Uzņēmējs*** pēc *Būvuzrauga* pieprasījuma nekavējoties uzrāda visu *Objektā* esošo materiālu un iekārtu sertifikātus, kā arī to pavaddokumentus. Būvmateriālus un konstrukcijas *Objektā* atļauts uzglabāt tikai, ja tas paredzēts *Darbu* veikšanai projektā, un tikai projektā norādītajās vietās, nodrošinot, lai tiem nepiekļūst nepiederošas personas.

4.3. ***Pasūtītājs*** atbild par:

 4.3.1. būvuzraudzības funkciju nodrošināšanu;

 4.3.2. ***Uzņēmēja*** darbības nodrošināšanai nepieciešamo dokumentu, informācijas un izmaiņu savlaicīgu nodošanu ***Uzņēmējam;***

 4.3.2. pārbaužu un kontroles īstenošanu saskaņā ar normatīvo aktu un Līguma dokumentu prasībām;

 4.3.3. ***Pasūtītāja*** pilnvaroto pārstāvju darba organizāciju;

 4.3.4. būvsapulču koordinēšanu;

 4.3.5. *Darbu* pieņemšanu;

 4.3.6. maksājumu veikšanu līgumā norādītajos termiņos un kārtībā.

4.4.***Pasūtītājs*** atturas no darbībām, kas traucē *Darbu* izpildi, ja vien tās nav saistītas ar konstatētiem būvniecības, darba aizsardzības un/vai vides aizsardzības noteikumu pārkāpumiem no ***Uzņēmēja*** puses.

4.5. Ziņojums vai rīkojums, kas tiek doti saskaņā ar Līgumu, ***Līdzēji*** noformē rakstveidā.

4.6. Par rakstveida ziņojumiem vai rīkojumiem jebkurā gadījumā tiek uzskatīti:

4.6.1. ziņojumi un rīkojumi, kas fiksēti būvsapulču lēmumu dokumentos vai *Darbu* žurnālā;

4.6.2. rasējumi, detalizēti rasējumi vai kādi citi tehniski izpildīti dokumenti, kuros fiksētas izmaiņas un kurus ***Pasūtītājs*** iesniedz ***Uzņēmējam.***

4.7. Pēc ziņojuma vai rīkojuma saņemšanas ***Līdzēji,*** ja nepieciešams, vienojas par izmaiņām līguma dokumentos.

**5. Pārbaudes, mērījumi un defektu novēršana**

5.1. *Darbu* izpildes laikā var tikt veiktas kārtējās (5.10.punkts), iepriekšējās (5.11.-5.12.punkts), īpašās (5.13.punkts),atkārtotās pārbaudes (5.15.punkts) un galīgā pārbaude (5.14.punkts). Pārbaužu veikšanas vispārīgie noteikumi minēti līguma 5.2. - 5.9.punktā.

5.2. Pārbaudes no ***Pasūtītāja*** puses bez īpaša pilnvarojuma var pieprasīt un veikt *Būvuzraugs.* Pārbaudēs, kā viens no ***Pasūtītāja*** pārstāvjiem piedalās *Būvuzraugs*. Ja to paredz Latvijas Republikas normatīvie akti, pārbaudes un objekta vai darbu pieņemšanas, var veikt arī kompetentas valsts institūcijas.

5.3. Pārbaudes tiek veiktas, lai noskaidrotu *Darbu* vai to daļu atbilstību līguma dokumentu un normatīvo aktu prasībām, ievērojot līgumā noteiktās ***Līdzēju*** tiesības un pienākumus.

5.4. ***Pasūtītājs*** var pārbaudīt *Darbu* apjoma izpildi, kvalitāti un iesniegto norēķinu dokumentu atbilstību faktiski izpildīto *Darbu* apjomam un līguma cenai.

5.5. Pārbaude nemazina līgumā paredzētās ***Uzņēmēja*** atbildības apjomu. *Darbi* pārbaudes laikā netiek apturēti. Līguma izpildes termiņš saistībā ar veicamo pārbaudi netiek pagarināts.

5.6. Saņemot ***Pasūtītāja*** vai viņa pilnvarotās personas paziņojumu par pārbaudi, ***Uzņēmējs*** informē ***Pasūtītāju*** par gatavību veikt pārbaudi, kā arī par termiņiem, kad pārbaudei būs pieejami segtie darbi. ***Uzņēmēja*** sagatavošanās pārbaudei nevar būt ilgāka kā trīs darba dienas, ja ***Līdzēji*** nevienojas par citu termiņu.

5.7. Pārbaudes organizācijai ***Uzņēmējs*** nodrošina visu nepieciešamo palīdzību, tai skaitā:

 5.7.1. savu pārstāvju piedalīšanos pārbaudē;

 5.7.2. iespēju pārbaudes veicējam netraucēti veikt visas ar pārbaudi saistītās darbības;

 5.7.3. iespēju ***Pasūtītāja*** kvalificētam speciālistam pārbaudes darbu veikšanai izmantot ***Uzņēmēja*** instrumentus un pārbaudes ierīces, kas pieejamas būvlaukumā.

5.8. Pārbaudes rezultātus, norādot konstatētos defektus, ***Pasūtītājs*** paziņo ***Uzņēmējam*** trīs darba dienu laikā pēc pārbaudes pabeigšanas. Savus iebildumus par pārbaudes rezultātiem ***Uzņēmējs*** izvirza ne vēlāk kā trīs darba dienu laikā no dienas, kad saņemti pārbaudes rezultāti.

5.9. Pārbaudes laikā konstatētos defektus fiksē pārbaudes aktā. Pārbaudes akta formu nosaka ***Pasūtītājs*** (kopā ar *Būvuzraugu)****,*** saskaņā ar šādu dokumentu sagatavošanā pieņemto praksi un standartiem. Pārbaudes aktu ***Līdzēji*** paraksta septiņu kalendāra dienu laikā no dienas, kad pārbaude pabeigta.

5.10. *Darbu* gaitā ***Līdzēji*** var sastādīt kārtējo pārbaužu plānu, kurā tiek norādīts pārbaudes laiks un pārbaudāmie darbi. ***Uzņēmējs*** savlaicīgi informē ***Pasūtītāju*** par iespējamiem kārtējo pārbaužu kavējumiem un pārbaudāmo darbu pieejamību.

5.11. Jebkurš no ***Līdzējiem*** var prasīt iepriekšēji pārbaudi, ja:

 5.11.1. pēc *Darbu* vai pārbaudāmo darbu pabeigšanas interesējošais darbs nebūs pieejams kārtējais pārbaudei bez nopietniem traucējumiem;

 5.11.2. konstatēto defektu novēršana pēc *Darbu* vai pārbaudāmo darbu pabeigšanas var radīt kādam no ***Līdzējiem*** īpašas neērtības;

 5.11.3. to prasa kādi citi iemesli.

5.12. Iepriekšējo pārbaudi organizē nekavējoties pēc pieprasījuma saņemšanas. Iepriekšējās pārbaudes rezultāti tiek fiksēti segto darbu pieņemšanas aktā.

5.13. Ja kādam no ***Līdzējiem*** vai kompetentai kontroles institūcijai pastāv aizdomas par normatīvo aktu pārkāpumiem *Darbu* veikšanā, ***Līdzēji*** var veikt īpašo pārbaudi, pieaicinot neatkarīgus ekspertus. Īpašo pārbaudi ***Līdzēji*** var pieprasīt arī attiecībā uz ***Pasūtītāja*** konstatētajiem defektiem *Darbu* izpildes un garantijas laikā. Ekspertīzes izdevumus sedz tas***Līdzējs,*** kura apgalvojums tiek atzīts par nepamatotu.

5.14. Galīgā pārbaude tiks veikta pēc *Darbu* pilnīgas pabeigšanas, bet līgumā noteiktajā *Darbu* izpildes termiņā. Galīgajā pārbaudē ***Pasūtītājs*** apstiprina *Darbus,* ja tajos nav konstatēti defekti. Galīgās pārbaudes rezultāts tiek fiksēts pārbaudes aktā. ***Uzņēmējam*** galīgās pārbaudes laikā darbi jānodod ***Pasūtītājam*** vismaz 3 (trīs) darba dienas pirms Darbu nodošanas-pieņemšanas akta parakstīšanas datuma.

5.15. Ja pēc kādas no pārbaudēm *Darbi* netiek apstiprināti sakarā ar konstatētiem defektiem, ***Līdzēji*** vienojas par defektu novēršanas termiņu un kārtību. Kad novērsti konstatētie defekti, veic atkārtotu pārbaudi. Ja arī pēc atkārtotas pārbaudes *Darbi* netiek apstiprināti, tiek sasaukta komisija *Darbu* pieņemšanai. Komisijas sastāvā tiek iekļauti ***Līdzēju*** pārstāvji, nepieciešamības gadījumā pieaicinot neatkarīgus ekspertus.

5.16. ***Līdzēji*** var vienoties par neatkarīga, atbilstoši sertificēta speciālista pieaicināšanu jebkuras pārbaudes veikšanai. ***Līdzēji*** nodrošina savu pārstāvju klātbūtni pārbaudē. Šādas pārbaudes un pārbaudītāja darba apmaksu ***Līdzēji*** sedz līdzīgās daļās. Ja tiek konstatēts, ka *Darbi* neatbilst līguma, Tehniskās specifikācijas, citu līguma dokumentu vai normatīvo aktu prasībām, pārbaudes izdevumus pilnībā sedz ***Uzņēmējs.***

5.17. *Darbu* veikšanas laikā konstatēto un pārbaudes aktos fiksēto defektu novēršanā tiek ievēroti šādi noteikumi:

 5.17.1. ***Uzņēmējs*** novērš visus pārbaudes aktā konstatētos defektus, par kuru novēršanu saskaņā ar šo līgumu un spēkā esošajiem normatīvajiem aktiem ir atbildīgs ***Uzņēmējs.*** Par *Darbu* laikā konstatēto defektu novēršanas termiņu ***Līdzēji*** vienojas katrā gadījumā atsevišķi;

 5.17.2. ***Uzņēmēja*** vainas dēļ radušos defektus ***Uzņēmējs*** novērš par saviem līdzekļiem līgumā noteiktā *Darbu* izpildes termiņa ietvaros;

 5.17.3. ja ***Uzņēmējs*** uzskata, ka nav vainojams defektā, ***Uzņēmējs*** nekavējoties rakstveidā ziņo ***Pasūtītājam*** un pamato apgalvojumu. Ja ***Pasūtītājs*** nepiekrīt ***Uzņēmēja*** argumentiem un pieprasa novērst defektu, ***Līdzēji*** pieaicina neatkarīgu ekspertu defektu novērtēšanai un vainojamā ***Līdzēja*** noteikšanai. Eksperta izdevums sedz vainojamais ***Līdzējs.*** Eksperta slēdziens ***Līdzējiem*** ir sasitošs. Ja eksperta slēdziens ir ***Uzņēmējam*** nelabvēlīgs, bet ***Uzņēmējs*** atsakās novērst attiecīgos defektus, ***Pasūtītājs*** patur sev tiesību defektu novēršanai pieaicināt citu darbu veicēju

5.17.4. ***Pasūtītājs*** netraucē ***Uzņēmējam*** veikt defektu novēršanu. ***Uzņēmējs*** defektu novēršanu veic ***Pasūtītājam*** visizdevīgākajā veidā un kārtībā, kā arī atbild par tiešajiem zaudējumiem, kas rodas ***Pasūtītājam*** defektu novēršanas darbu rezultātā.

**6. Garantijas laiks**

6.1. *Darbu* un tajos izmantoto materiālu garantijas laiks ir **36 kalendāra mēneši,** skaitot no *Darbu nodošanas-pieņemšanas akta parakstīšanas dienas Objektā* uzstādīto iekārtu garantijas laiks ir **24 kalendāra mēneši.**

6.2. Ja līgums tiek lauzts pirms termiņa, garantijas noteikumus piemēro atbilstoši šajā līguma nodaļā noteiktajam, bet garantijas laiks tiek skaitīts no līguma laušanas dienas un attiecas uz *Darbiem* (tai skaitā būvmateriāliem, konstrukcijām un tehnoloģijām), kuru pabeigšana noformēta ar segto darbu pieņemšanas aktiem vai nozīmīgo konstrukciju pieņemšanas aktiem, un par kuriem ir veikta samaksa.

6.3. ***Uzņēmējs*** uzņemas pilnu atbildību par *Darbu* (tai skaitā būvmateriālu, konstrukciju un tehnoloģiju) kvalitāti. Garantijas laikā *Objektā* konstatēto būvniecības defektus ***Uzņēmējs*** novērš par saviem līdzekļiem un ar savu darbaspēku.

6.4. Garantijas laikā ***Uzņēmējs*** novērš *Objekta* ekspluatācijas laikā konstatētos būvniecības defektus desmit darba dienu laikā no brīža, kad ***Uzņēmējs*** no ***Pasūtītāja*** ir saņēmis rakstisku paziņojumu – pretenziju par atklāto defektu.

6.5. Ja objektīvu šķēršļu dēļ (tehniski un tehnoloģiski darbu veikšanas termiņš pārsniedz desmit darba dienas vai normatīvajos aktos ir paredzēti veicamo darbu papildus saskaņojumi vai papildus tehniskie noteikumi) konstatētos būvniecības defektus nav iespējams novērst piecu darba dienu laikā, ***Līdzēji*** vienojas par defektu novēršanas termiņu.

6.6. Ja ***Uzņēmējs*** uzskata, ka nav atbildīgs par garantijas laikā atklātu defektu, ***Uzņēmējs*** piecu darba dienu laikā no pretenzijas saņemšanas dienas par to rakstiski paziņo ***Pasūtītājam.***

6.7. Strīdus un domstarpības ***Līdzēji*** atrisina pārrunu ceļā vai pieaicinot neatkarīgu ekspertu. Ja ***Pasūtītājs*** nepiekrīt ***Uzņēmēja*** argumentiem un pieprasa novērst defektu, ***Līdzēji*** pieaicina neatkarīgu ekspertu defektu novēršanai un vainojamā ***Līdzēja*** noteikšanai. Eksperta izdevumus sedz vainojamais ***Līdzējs.*** Eksperta slēdziens ir ***Līdzējiem*** saistošs.

6.8. Ja ***Uzņēmējs*** pēc līguma 6.4.punktā minētā paziņojuma saņemšanas neuzsāk defektu novēršanas darbus, nesniedz atbildi vai neiesniedz līguma 6.6.punktā minēto paziņojumu, ***Pasūtītājs*** ir tiesīgs uzskatīt, ka ***Uzņēmējs*** atsakās veikt defektu novēršanas darbus.

6.9. Ja ***Uzņēmējs*** atsakās veikt defektu novēršanas darbus, ***Pasūtītājs*** bez saskaņošanas ar ***Uzņēmēju***, ir tiesīgs šo darbu veikšanai pieaicināt citu uzņēmēju. Šajā gadījumā samaksu par defektu novēršanas darbiem ***Pasūtītājs*** pieprasa no ***Uzņēmēja.*** ***Pasūtītājam*** rodas prasījuma tiesība pret ***Uzņēmēju*** par parāda piedziņu.

**7. Līguma cena un norēķinu kārtība**

7.1. Līguma cena par šajā līgumā, noteiktajiem pienācīgi izpildītajiem *Darbiem* tiek noteikta:

 7.1.1. **EUR 26 702,13** apmērā, bez PVN par 1.stāva A. Korpusa gaiteņu vienkāršotā atjaunošana;

 7.1.2. **EUR 20 533,90** apmērā, bez PVN par 2.stāva B. Korpusa gaiteņu vienkāršotā atjaunošana;

 7.1.3. **EUR 22 053,65** apmērā, bez PVN par 3.stāva A. Korpusa gaiteņu vienkāršotā atjaunošana;

 7.1.4. **EUR 23 430,88** apmērā, bez PVN par 3.stāva B. Korpusa gaiteņu vienkāršotā atjaunošana;

7.1.5. **EUR 31 269,66** apmērā, bez PVN par 4.stāva A. un B Korpusa gaiteņu vienkāršotā atjaunošana.

7.1.1.1. Līguma kopējā summa (galvenā saistība) ir 123 990.22 EUR bez PVN.

7.1.1.2. *Darbi* šā līguma izpratnē tiek uzskatīti par pienācīgi izpildītiem, ja ***Pasūtītājs*** *Darbus* pieņēmis.

7.1.1.3. Pievienotās vērtības nodoklis līguma noslēgšanas dienā ir 21% apmērā.

 7.1.1.4. ***Uzņēmējs*** ir atbildīgs par visu nodokļu un nodevu nomaksu, izņemot PVN, ko saskaņā ar Pievienotās vērtības nodokļa likuma 142.panta ceturto daļu valsts budžetā iemaksā ***Pasūtītājs***. Ja ***Uzņēmējs*** pārstāj būt par PVN maksātāju, tas par to nekavējoties rakstveidā informē ***Pasūtītāju***.

7.2. Samaksa par līgumā paredzēto *Darbu* izpildi tiek veikta šādā kārtībā:

 7.2.1. pamatojoties uz ***Līdzēju*** parakstītu *Darbu* nodošanas-pieņemšanas aktu, 20 darba dienu laikā pēc ***Uzņēmēja*** izrakstīta rēķina saņemšanas.

7.3. ***Uzņēmējs*** apliecina, ka iepirkumam iesniegtajā un Līgumā pielīgtajās cenās iekļauti visi darbi un materiāli, kuri nepieciešami pilnīgai ***Pasūtītāja*** Tehniskajā specifikācijā noteikto *Darbu* apjomu izpildei *Objektā.*

7.4. Līguma cena paliek nemainīga visu līguma izpildes laiku, izņemot gadījumu, ja līguma darbības laikā Latvijas Republikā tiek noteikti jauni nodokļi vai mainītas likmes nodokļiem (izņemot uzņēmuma ienākuma nodokli), kas attiecas uz izpildītajiem *Darbiem.*

7.5. Parakstot šo Līgumu ***Uzņēmējs,*** apzinās un uzņemas risku, kas saistīts ar iespējamajām nepilnībām, kļūdām, neprecizitātēm līguma cenā. ***Uzņēmējs*** apņemas segt visu to būvdarbu izmaksas, kuru apjomi ir parādīti pie Līguma noslēgšanas Līgumam pievienotajā tehniskajā specifikācijā pat ja ***Uzņēmējs*** tos tīši vai kļūdaini nav iekļāvis līguma cenā.

**8. Līguma darbība**

8.1. Līgums stājas spēkā dienā, kad to parakstījuši ***Līdzēji.*** Līgums ir spēkā līdz ***Līdzēju*** savstarpējo saistību pilnīgai izpildei, bet ne ilgāk kā divus gadus no Līguma noslēgšanas dienas.

8.2. Vienpusēja atkāpšanās no līguma, neizpildot paredzētās saistības, nav pieļaujam, izņemot līgumā un Latvijas Republikas normatīvajos aktos noteiktajos gadījumos.

8.3. ***Pasūtītājs*** ir tiesīgs vienpusēji atkāpties no līguma, ar rakstisku paziņojumu, kas iesniegts ***Uzņēmējam*** septiņas kalendāra dienas iepriekš, šādos gadījumos:

 8.3.1. ***Uzņēmējs*** nav parakstījis līguma 3.3.punktā minēto *Objekta* nodošanas-pieņemšanas aktu trīs darba dienu laikā pēc uzaicinājuma saņemšanas;

 8.3.2. ***Uzņēmējs*** nav uzsācis *Darbus Objektā* septiņu kalendāra dienu laikā, skaitot no paredzētā *Darbu* uzsākšanas termiņa brīža;

 8.3.3. ***Uzņēmējs*** kavējis *Darbus Objektā* tādā apmērā, ka to pabeigšana nav iespējama *Darbu izpildes grafikā* paredzētajā termiņā. Par šādu termiņa kavējumu katrā gadījumā tiek uzskatīts ***Uzņēmēja*** vainas dēļ radies kavējums *Darbu* izpildē vairāk par 10 darba dienām;

 8.3.4. *Darbi* tiek veikti neatbilstoši līguma dokumentu prasībām, kvalitātes vai tehnoloģijas prasībām un pēc atgādinājuma netiek uzsākta defektu novēršana;

 8.3.5. *Darbus* veic ***Pasūtītāja*** neakceptēts apakšuzņēmējs;

 8.3.6. ***Uzņēmējs*** kādā citā veidā nepilda līgumā noteiktās saistības tādā mērā, ka tiek apdraudēta *Darbu* kvalitāte vai izpilde termiņš un ***Pasūtītājs*** par to iepriekš ir rakstiski brīdinājis ***Uzņēmēju***, nosakot novēršanas termiņu, bet ***Uzņēmējs*** nav ievērojis ***Pasūtītāja*** norādījumus;

 8.3.7. ***Uzņēmējs*** normatīvajos aktos noteiktajā kārtībā ir atzīts par maksātnespējīgu vai pieņemts lēmums par ***Uzņēmēja*** likvidāciju;

8.3.8.Publisko iepirkumu likuma 64.pantā noteiktajos gadījumos.

8.4. ***Uzņēmējs*** ir tiesīgs vienpusēji atkāpties no līguma ar rakstisku paziņojumu, kas iesniegts ***Pasūtītājam*** 20 kalendāra dienas iepriekš, šādā gadījumā:

 8.4.1. ***Pasūtītājs,*** nevienojoties ar ***Uzņēmēju,*** pilnīgi vai daļēji nodevis *Darbu* izpildi citai personai (izņemot līgumā noteiktajos gadījumos, kad ***Pasūtītājam*** ir pielīgtas tiesības nodot darbus vienpusēji bez saskaņojuma).

8.5. ***Līdzēji*** var pārtraukt līguma darbību arī savstarpēji rakstveidā vienojoties. Šādā vienošanās katrā gadījumā jāparedz faktiski izpildīto *Darbu* nodošanu ***Pasūtītājam*** un gala norēķina kārtība.

8.6. Visos gadījumos, kad šis līgums tiek izbeigts pirms termiņa neatkarīgi no iemesla, ***Uzņēmējs*** saņem samaksu tikai par faktiski veiktajiem un kvalitatīvi izpildītajiem *Darbiem* un tajos izmantotajiem materiāliem, ievērojot noteikumus par *Darbu* kvalitātes garantijas saistību nodrošinājumu. Samaksas aprēķinā tiek ņemta vērā *Darbu* kvalitātes garantijas saistību nodrošinājumu. Samaksas aprēķinā tiek ņemta vērā *Darbu* kvalitāte un līguma cenu veidojošie pamatelementi. ***Uzņēmēja*** un ar viņu saistīto personu zaudējumi un citi izdevumi netiek atlīdzināti.

8.7. Atlīdzības prasījumi iesniedzami rakstveidā viena kalendāra mēneša laikā, skaitot no līguma laušanas dienas.

8.8. Ja līguma darbība tiek pārtraukta pirms termiņa ***Uzņēmēja*** vainas dēļ, ***Uzņēmējs*** par saviem līdzekļiem sakārto *Objektu* un atstāj to drošā un no trešo personu darbībām pasargātā stāvoklī, vai arī ***Pasūtītājs*** šiem mērķiem var izmantot ieturēto garantijas nodrošinājumu. Ja līguma darbība tiek pārtraukta pirms termiņa savstarpēji vienojoties, ***Līdzēji*** vienojas par kārtību, kādā tiek segti *Objekta* sakārtošanas izdevumi, lai to pasargātu no trešo personu darbībām.

**9. Līdzēju mantiska atbildība**

9.1. ***Līdzēji*** atbild par tiešajiem zaudējumiem, kas viņu vainas dēļ *Darbu* laikā nodarīti otra ***Līdzēja*** tehniskajiem līdzekļiem, būvizstrādājumiem un darbiem. Par trešās personas nodarītajiem tiešajiem zaudējumiem *Darbu* laikā atbild šī trešā persona. Par trešajai personai nodarītajiem tiešajiem zaudējumiem *Darbu* laikā atbild vainīgais ***Līdzējs. Līdzēju*** netiešie zaudējumi netiek atlīdzināti.

9.2. ***Uzņēmējs***atbild par tiešajiem zaudējumiem, kas rodas veicot *Darbus Objektā,* kā arī par defektiem, kas tiek atklāti garantijas laikā, ja tie radušies ***Uzņēmēja*** vainas vai neuzmanības dēļ.

9.3. ***Uzņēmējs*** maksā ***Pasūtītājam*** līgumsodu 0,1% (vienas procenta desmitdaļas) apmērā no līguma cenas par katru *Darbu* izpildes termiņa kavējuma dienu, bet kopumā ne vairāk par 10% no galvenās saistības (Līguma 7.1.1.1.punkts) apmēra. ***Pasūtītājs*** var lemt par sankcijas nepiemērošanu.

9.4. Ja Pasūtītājs kavē līgumā noteikto samaksas termiņu, ***Pasūtītājs*** maksā ***Uzņēmējam*** līgumsodu 0,1% apmērā no laikus neapmaksāto preču vērtības par katru nokavējuma dienu, bet kopumā ne vairāk par 10% no galvenās saistības (Līguma 7.1.1.1.punkts) apmēra. ***Uzņēmējs*** var lemt par sankcijas nepiemērošanu.

9.5. Šajā līgumā minētos līgumsodus ***Pasūtītājs*** ietur no kārtējiem veicamajiem maksājumiem. Līgumsodu samaksa neatbrīvo ***Uzņēmēju*** no saistību izpildes, kā arī zaudējumu atlīdzināšanas pienākuma.

9.6. Par zaudējumiem un līguma pārkāpumiem, kas radušies nepārvaramas varas darbības rezultātā, atbildība neiestājas.

9.7. Ja kāds no ***Līdzējiem*** bez attaisnojoša iemesla vienpusēji atkāpjas no līguma, tas atlīdzina otram ***Līdzējam*** radušos tiešos zaudējumus, izņemot gadījumus, kad vienpusēju atkāpšanos pieļauj līgums vai normatīvie akti.

9.8. Visos gadījumos, kad ***Pasūtītājs*** atkāpjas no līguma sakarā ar ***Uzņēmēja*** pieļautajiem pārkāpumiem vai vainojamu rīcību, ***Uzņēmējs*** maksā ***Pasūtītājam*** līgumsodu 10% (desmit procentu) apmērā no līguma cenas,kā arī ***Pasūtītājs*** bezstrīdus kārtībā ietur savus tiešos zaudējumus no summām, kas pienākas ***Uzņēmējam.*** Ja ***Līdzēji*** nevar vienoties par maksājuma apmēru, tad tās daļas, ko ***Pasūtītājs*** ietur no ***Uzņēmējam*** paredzētiem maksājumiem, apmērā novērtējumam ***Līdzēji*** var pieaicināt neatkarīgu ekspertu.

9.9. ***Pasūtītājs*** neatbild par ***Uzņēmēja*** saistībām, kuras tas uzņēmies attiecībā pret trešajām personām, lai nodrošinātu līguma izpildi vai skarā ar līgumu.

**10. Līguma dokumenti un grozījumi**

10.1. Par līguma dokumentiem, kas ir saistoši ***Līdzējiem*** un ir tā neatņemama sastāvdaļa, tiek uzskatīti šādi dokumenti (to prioritātes secībā):

 10.1.1. Iepirkuma (id. Nr.BMC 2017/62) nolikums (tiek uzglabāts pie ***Pasūtītāja*** atsevišķi no līguma);

 10.1.2. ***Pasūtītāja*** Tehniskā specifikācija (1.pielikums);

 10.1.3. ***Uzņēmēja*** piedāvājums iepirkumam (2.pielikums) (tiek uzglabāts pie ***Pasūtītāja*** atsevišķi no līguma);

 10.1.4. būvsapulču protokoli;

 10.1.5. ***Pasūtītāja*** pilnvaroto personu, arī *Būvuzrauga* rakstveida rīkojumi par *Darbu* organizāciju;

 10.1.6. jebkādi citi dokumenti, kuru izsniegšanu saskaņā ar līgumu pieprasa ***Pasūtītājs*** (vai viņa pilnvarotās personas) vai ***Uzņēmējs,*** vai kuru izsniegšana paredzēta līgumā.

10.2. Līguma eksemplāriem tiek pievienoti dokumenti, kas minēti kā līguma pielikumi. Pārējie līguma dokumenti tiek sagatavoti divos eksemplāros, pa vienam katram no ***Līdzējiem.***

10.3. Strīda gadījumā priekšroka ir dokumentiem, kuri satur detalizētus aprēķinus, mērījumus vai rasējumus.

10.4. Par izmaiņām, kas abiem ***Līdzējiem*** vienojoties, noformējamas rakstveidā, ir uzskatāma līguma izpildes gaitā radusies un iepriekš objektīvi neparedzama nepieciešamība:

 10.4.1. iekļaut papilddarbus un/vai izslēgt atsevišķus darbus, kā rezultātā netiek būtiski izmainīts darbu apjoms, kā arī netiek pasliktināts gala rezultāts;

 10.4.2. grozīt līguma izpildes termiņus.

10.5. Par izmaiņām līguma 10.4.punkta izpratnē nav uzskatāmi:

 10.5.1. *Darbu* apjoma palielinājums, kas radies, ***Uzņēmējam*** izmainot *Darbu* veikšanas metodi (tehnoloģisko paņēmienu), un šādu *Darbu* veikšanas metodes maiņu ***Pasūtītājs*** nav pieprasījis;

 10.5.2. labojumi un precizējumi, kurus pieprasījis pārbaudītājs, sakarā ar ***Uzņēmēja*** iesniegto dokumentu pārbaudi.

10.6. Visi grozījumi, papildinājumi pie līguma, kā arī citas ***Līdzēju*** vienošanās, kas ir saistītas ar tā izpildi un darbību, tiek noformētas rakstveidā un stājas spēkā pēc tam, kad tās parakstījuši abi ***Līdzēji.*** Visi līguma papildinājumi, grozījumi un vienošanās ir tā neatņemama sastāvdaļa.

10.7. Līgumā neatrunātās ***Līdzēju*** savstarpējās tiesiskās attiecības apspriežamas saskaņā ar Latvijas Republikas normatīvo aktu prasībām un noteikumiem.

**11. Noslēguma noteikumi**

11.1. Visus strīdus un domstarpības ***Līdzēji*** risina sarunu ceļā. Nepieciešamības gadījumā tiek pieaicināti attiecīgi sertificēti eksperti. Ja arī tad vienošanās nav panākta, strīds tiek risināts Latvijas Republikas normatīvajos aktos paredzētajā kārtībā.

11.2. ***Līdzēji*** nekavējoties paziņo otram ***Līdzējam*** par savas atrašanās vietas, pārstāvju, bankas rekvizītiem un citām būtiskās informācijas izmaiņām, kas var ietekmēt līguma pienācīgu izpildi. ***Līdzēji*** uzņemas pilnu atbildību par šī pienākuma pienācīgu nepildīšanu.

11.3. Līgums ir sagatavots trīs eksemplāros. Divi eksemplāri tiek nodoti ***Pasūtītājam***, viens eksemplārs – ***Uzņēmējam.*** Līgumam pievienoti šādi pielikumi:

 11.3.1. 1.pielikums – Tehniskā specifikācija;

 11.3.2. 2.pielikums – ***Uzņēmēja*** piedāvājums iepirkumam – glabājas atsevišķi pie ***Pasūtītāja***.

**12. Līdzēju paraksti un rekvizīti**

|  |  |
| --- | --- |
| Pasūtītājs:APP Latvijas Biomedicīnas pētījumu un studiju centrsRātsupītes iela 1 k-1, Rīga LV-1067Zin. inst. reģistrācijas Nr. 181002, PVN LV90002120158Tālrunis 67808200,faks 67442407Banka: Valsts kase, Rīgas norēķinu centrs,konts LV87TREL9154236000000 | Uzņēmējs:**SIA Profbuilder**Ziemas iela 5, Sūnupes, Baldones novads, LV-2125Reģ. Nr.40103349249, PVN Nr.40103349249Tālrunis 26158102, 29148362Banka: Nordea Bank AB Latvijas filiāleLV90NDEA0000083978816, NDEALV2X |
| Pasūtītājs:J. KloviņšZ.V. | Uzņēmējs: \_\_\_\_\_\_\_\_\_\_\_\_Z.V. |

*Līguma 1.pielikums*

**TEHNISKĀ SPECIFIKĀCIJA**

Visi darbi, tai skaitā darbu garantija nosakāma atbilstoši LR normatīvajiem aktiem. Jebkuru pretrunu gadījumā ar nolikumu, par noteicošo uzskatāms normatīvajos aktos noteiktais.

Šī iepirkuma apjoms ir gaiteņu remontdarbi ar nosacījumu, ka katrs gaitenis ir kā patstāvīgs objekts, t.i., Pasūtītājs var pasūtīt katra gaiteņa remontdarbus atsevišķi, vai vairāku gaiteņu remontdarbus vienlaicīgi.

**1. Lai kvalitatīvi sagatavotu piedāvājumu pretendentam jāiepazīstas:**

* 1. ar Būvprojektiem, kurus ir izsniedzis Pasūtītājs **skat.1.1., 1.2., 1.3., 1.4. un 1.5.pielikumu;**
	2. ar Būvprojektu darbu apjomiem un aizpildīšanai paredzētajām lokālām tāmēm: **skat.1.1., 1.2., 1.3., 1.4. un 1.5.pielikumu;**
	3. **ar Pasūtītāja Objektu** – Pasūtītājam piederošo ēku, Rātsupītes ielā 1 k-1, Rīgā, kur atbilstoši izsniegtajiem Būvprojektiem tiks veikti noteiktu (ēkas stāvu un korpusu) gaiteņu remontdarbi.

2. Uzņēmējam ir jāizpilda visi remontdarbi saskaņā ar Būvprojektos un šajā Tehniskajā specifikācijā noteiktajām prasībām.

3. Ja tehniskajā specifikācijā ir minēti konkrēti materiālu ražotāju vai produktu nosaukumi, Pretendents drīkst piedāvāt šiem konkrētajiem produktiem līdzvērtīgus citu ražotāju produktus, kuri kvalitātes, izpildījuma, ekspluatācijas īpašību, savietojamības un funkcionalitātes ziņā ir līdzvērtīgi vai pārāki kā Tāmēs minētie, kā arī atbilst Tehniskajām specifikācijām.

4. Pretendenta piedāvātām iekārtām un materiāliem ir jābūt CE marķējumam, ja spēkā esošie normatīvie akti attiecīgajām iekārtām un materiāliem nosaka CE marķējuma prasības.

5. Pretendentam, atsevišķi par katru remontējamo gaiteni ir jāiesniedz **detalizēts** **būvdarbu izpildes laika un darbaspēka plūsmas grafiks nedēļās (ar sadalījumu darba dienās)** norādot darbu izpildes termiņus katram darbu veidam, saskaņā ar katra remontējamā gaiteņa Būvprojektā uzskaitītajiem darbu apjomiem, kas ietverti lokālo tāmju tabulās.

6. Pretendentam ir jāparedz un jāveic visi nepieciešamie sagatavošanas darbi, kā Objekta darbu uzsākšanai tā arī nodrošināšanai. Uzņēmējam ir jāievērtē visi darbi, kas vajadzīgi būvdarbu funkcionēšanai. Ar sagatavošanās darbiem ir jāsaprot arī laika posmu pirms jebkuru atsevišķu darbu uzsākšanas, ne tikai pirmās nedēļas pēc līguma noslēgšanas līdz būvniecības procesa uzsākšanai.

7. Jebkurā brīdī, kad Pasūtītājs vai autoruzraugs uzskata par nepieciešamu, viņš var apmeklēt attiecīgā materiāla un iekārtu ražošanas uzņēmumu, lai pārliecinātos par ražošanas kvalitāti. Materiāliem un iekārtām jābūt pārbaudītiem pirms tie atstāj ražotāja un piegādātāja teritoriju, kā arī pēc to saņemšanas Objektā.

8. Uzņēmējam jādod laiks Pasūtītājam, lai veiktu visu nepieciešamo materiāla novērtēšanu un dotu atļauju tā uzglabāšanai Objektā. Darbu kavējumi, kas radušies laikā nenovērtēta vai nepiegādāta materiāla dēļ, netiks uzskatīti par objektīviem iemesliem objekta nodošanas ekspluatācijā beigu termiņa neievērošanā.

9. Visi ražotāja dokumenti - kvalitātes sertifikāti, pārbaudes lapas, atbilstības deklarācijas un izziņas utt., kas apliecina, ka materiāls ir ticis pārbaudīts atbilstoši vispārējiem standartiem un atbilst tiem, - pēc Pasūtītāja pieprasījuma jāpiegādā Uzņēmējam objektā bez maksas.

**10. Materiāli, iekārtas**

10.1. Uzturēšana. Konteineri un to daļas, kas jāuztur Uzņēmējam, var būt lietoti.

10.2. Piegāde. Materiāliem, kas paliek Pasūtītājam īpašumā, jābūt nelietotiem.

10.3. Objektā pielietojamiem materiāliem jāatbilst ekspluatācijas un Latvijas būvnormatīvu prasībām un jābūt sertificētiem.

10.4. Uzstādāmajām iekārtām un tās komplekta daļām ir jābūt jaunām, iepriekš nelietotām un oriģinālā ražotāja komplektācijā.

**11. Būvdarbu tehnoloģija**

11.1.Pirms darbu uzsākšanas precizēt dabā izmērus, atkāpes un pielaides, konstrukciju un inženierkomunikāciju tehnisko stāvokli.

11.2. Nav pieļaujams miksēt (ietvert) vairāku ražotāju analogus materiālus vienas konstrukcijas izbūvē.

11.3. Pretendentam ir jāsaskaņo ar Pasūtītāju Būvprojektā paredzēto durvju nomaiņa (durvju demontāža un uzstādīšana). Durvju demontāža drīkst uzsākt tikai tad, ja pēc to demontāžas tās pašas darba dienas laikā tiek uzstādītas jaunas durvis - demontēto durvju vietā.

11.4. Pirms durvju demontāžas uzsākšanas Būvdarbu vadītājam ir jāinformē Pasūtītāja pārstāvi.

11.5. Pēc jauno durvju montāžas (uzstādīšanas) ir jāveic durvju ailu un sienu daļu ap ailēm atjaunošana, gruntēšana, špaktelēšana, pulēšana un krāsošana.

11.6. Pirms esošo sienu apmetuma virsmu sagatavošanas krāsošanai, iepriekš jāveic esošo sienu plakņu virsmu izlīdzināšanu un armēšanu ar stikla šķiedras auduma sietu. Špaktelējot sienu un ailu ārējos stūrus, tajos ir jāveic metāla stūru profilu iestrāde.

11.7. Sienām pirms to krāsošanas jābūt špaktelētām, slīpētām un gludām.

11.8. Pēc griestu konstrukcijas materiālu (ģipša plākšņu, profilu, stiprinājumu, u.t.t.) demontāžas - nav pieļaujama bojātu materiālu otrreizēja (atkārtota) izmantošana griestu konstrukcijā, šī pati prasība ir attiecināma uz durvju aplodām un visām citiem konstruktīviem elementiem, kas ir saistīti ar gaiteņu remontdarbu zonu.

11.9. Nav pieļaujama remontējamā gaitenī esošo inženierkomunikāciju neatļauta demontāža, bez iepriekšējas saskaņošanas ar Pasūtītāja tehnisko pārstāvi.

11.10. Uzņēmējam nav jāveic remontējamā gaitenī esošo instalācijas materiālu- ventilācijas difuzoru, ventilācijas restu, gaismekļu, slēdžu, durvju izejas pogu, dūmu detektoru, kabeļu, u.c. projektā nenosaukta aprīkojuma demontāža, jo šos darbus veiks Pasūtītāja tehniskie darbinieki.

11.11. Pretendentam gaiteņu remontdarbi jāorganizē un jāvada tā, lai remontdarbu laikā pēc iespējas mazāk tiktu traucēts ēkā strādājošo Pasūtītāja darbinieku (zinātniski pētnieciskais darbs).

11.12. Uzņēmējam būvdarbu veikšanas laikā ir jānodrošina kārtība un tīrība. Nav pieļaujama putekļu izplatīšanās ārpus remontējamām telpām un putekļu iekļūšana un izplatīšanās blakus esošās neremontējamās telpās.

**12. Blakus darbi:**

* 1. Visi darbi, kas nepieciešami, lai nobeigtu kādu pozīciju, jāievērtē vienības cenā, ja arī tas nav īpaši izdalīts. Papildus izmaksas netiek atzītas.
	2. Gadalaiku un temperatūras maiņas būvniecības laikā, kā arī nepieciešamā apsilde ir jāievērtē vienību cenās. Papildus izmaksas netiek atzītas.
	3. Vienības cenās, jāievērtē un Uzņēmējam ir jāveic:
		1. Darbu uzmērījumi;
		2. Nepieciešamā virsūdeņu un gruntsūdeņu novadīšana;
		3. Izdevumi par elektroenerģiju, siltumu, ūdeni, kanalizāciju u.c. komunālie un saistītie ar būvdarbu veikšanu vispār-obligātie maksājumi būvdarbu veikšanas laikā (ūdensvada, kanalizācijas un elektroapgādes pieslēgumus izpildītājs nodrošina pats par saviem līdzekļiem un izmanto savus resursus. Saskaņojot ar pasūtītāju ir pieļaujama pieslēgšanās pasūtītāja tīkliem, ja pasūtītājam ir pietiekami resursi, ko nodot Uzņēmējam (izpildītājam). Darba procesā Uzņēmējam uz sava rēķina jāveic pasākumi, kas nepieļauj telpu applūšanu, izmantojot ūdensnecaurlaidīgus pagaidu nosedzošos materiālus, putekļu izplatīšanos, nodrošinot to savākšanu darba procesā; būvgružus un atkritumus uzglabāt un izvest tikai speciālos konteineros, kas nepieļauj apkārtējās vides piesārņošanu. Konteinerus Pasūtītāja teritorijā novietot tikai ar Pasūtītāju saskaņotajās vietās un izvest pēc nepieciešamības darba dienās, netraucējot apkārtējos iedzīvotājus;
		4. Iestāžu saskaņojumu un atļauju saņemšana;
		5. Būvgružu un atlikumu aizvākšana, izņemot gaiteņa sienu (metāla skapju durvis), kas pēc to demontāžas ir jāatdod Pasūtītājam;
		6. Piebraucamo ceļu tiešā būvlaukuma tuvumā tīrīšana pēc nepieciešamības, bet ne retāk kā reizi nedēļā;
		7. Darba aizsardzības pasākumu, norobežojumu, uzrakstu u.c. izveidošana un uzturēšana darba kārtībā;
		8. Nepieciešamo aprēķinu veikšana, kas pierādītu būvlaukuma sagatavošanas Darbu veikšanas drošību.

**13. Citi noteikumi:**

* 1. Būvlaukumā nav atļauts pagaidu ēkas un būves izmantot dzīvošanai.
	2. Uzņēmējam par saviem līdzekļiem ir jānovērš visi radītie bojājumi, kas radušies darbu veikšanas gaitā.
	3. Uzņēmējam ar Pasūtītāju jāsaskaņo (visu) durvju furnitūra, kā arī gaiteņu grīdas seguma un sienu krāsojuma (krāsu tonis).
	4. Tehniskā projekta izmaiņas, darba uzdevumi, izcenojumi un darbu pabeigšanas termiņi ir saskaņojami tikai ar Pasūtītāja, būvuzrauga un autoruzrauga rakstisku apstiprinājumu, un atsevišķi ar Pušu parakstītiem pielikumiem pie līguma;
	5. Pēc rakstiskā uzdevuma saņemšanas Uzņēmējs sagatavo izmaksu aprēķinu un saskaņo to ar Pasūtītāju;
	6. Pēc aprēķina saskaņošanas tiek noformēts atbilstošs līguma pielikums;
	7. Par tādu darbu izpildi, kas nebija paredzēts uzdevumā un netika saskaņots ar Pasūtītāju, Darbuzņēmējs atlīdzību nesaņem.
	8. Nesakritību starp tehnisko projektu un darbu apjomu tabulām prioritārs ir tehniskais projekts, ja vien skaidrojumos iespējamajiem piegādātājiem, Pasūtītājs nav norādījis savādāk.
	9. Ja kāda no tehniskā projekta, specifikācijas informācija nav pietiekama vai iztrūkst vispār, pretendentam ir pienākums to pieprasīt pasūtītājam. Informācijas trūkums nedrīkst būt par pamatu papildus finansējuma pieprasījumam būvdarbu izpildes laikā.

**14. Darbu dokumentēšana un izpilddokumentācija:**

* 1. Visa veida informācija, dokumenti, aprēķini, rasējumi, grafiki, programmas, plāni utt., uzņēmējam jāiesniedz paredzētajos termiņos, tā, lai to iesniegšana nekavētu projekta Darbu izpildi paredzētajā terminā;
	2. Uzņēmējam pēc darbu izpildes un pirms Objekta nodošanas ir jāizsniedz Pasūtītājam izbūvēto darbu izpilddokumentācija, iekļaujot tajā visu būvdarbu laikā izmantoto iekārtu un materiālu dokumentāciju, deklarācijas, sertifikātus, u.t.t.;
	3. Papildus Uzņēmējam ir jāveic Pasūtītāja pārstāvja (Objekta lietotāja pārstāvja nozīmēta personas) apmācība un instruktāža, jāiepazīstina ar ekspluatācijas instrukcijām.

**Darba apjomi, tāmes u.c. tehniskā projekta informācija pieejama atsevišķos failos kā pielikumi Nr.1.1., 1.2., 1.3., 1.4. un 1.5.**